ถ้าเป็นโรคอีสุกอีใสได้ประมาณ4-5วันแล้วมันมีจุดสีดำคล้ายแผล เป็นเรื่องปกติไหม
สวัสดีค่ะ อาการของโรคอีสุกอีใส คือ มีไข้ ปวดศีรษะ เจ็บคอ อ่อนเพลีย เบื่ออาหาร โดยจะเป็น 1-2 วัน หลังจากนั้นไข้จะลง จากนั้นจะเกิดผื่นเป็นตุ่มนูนแดงเล็กๆ มักมีอาการคัน โดยจะเริ่มที่ใบหน้าและลำตัวก่อนจะลามไปที่แขน ขา ภายในไม่กี่ชั่วโมงต่อมาผื่นแดงเหล่านี้จะเริ่มกลายเป็นตุ่มพองที่มีน้ำใส ๆ และกลายเป็นน้ำขุ่น ซึ่งจะเป็นอยู่ประมาณ 3-6 วัน ก่อนจะเกิดการตกสะเก็ดในเวลาต่อมา โดยสะเก็ดจะมีสีน้ำตาลเข้มหรือออกน้ำตาลดำได้ คล้ายกับสะเก็ดที่เกิดกับแผลถลอกที่กำลังจะหายค่ะ หลังจากนั้น สะสะเก็ดก็จะค่อยๆ ลอกหลุด และรอยแผลสีน้ำตาลก็จะจางหายไปภายในระยะเวลา 2-3 สัปดาห์ดังนั้น หากมีอาการที่เข้ากันได้กับโรคอีสุกอีใสดังกล่าว ก็ไม่ได้ถือว่าผิดปกติอะไร และไม่ควรไปแกะเกาสะเก็ดดังกล่าว แต่หากอาการไม่เหมือนกับโรคอีสุกอีใส หรือไม่แน่ใจ หรือจุดสีดำที่เกิดขึ้น เกิดตรงอื่นๆ ที่ไม่ได้ผื่นขึ้นด้วย หรือมีอาการปวดเจ็บตรงจุดสีดำดังกล่าว หรือผิวหนังเกิดการบวมแดง ก็ควรไปพบแพทย์เพื่อหาสาเหตุค่ะ